title: Pätnásta smernica Komisie 92/86/EHS z 21. októbra 1992 prispôsobujúca prílohu II, III, IV, V, VI a VII smernice Rady 76/768/EHS o aproximácii právnych predpisov členských štátov vzťahujúcich sa na kozmetické výrobky

text:
Dôležité právne oznámenie

|

31992L0086

Úradný vestník L 325 , 11/11/1992 S. 0018 - 0022 Fínske špeciálne vydanie: Kapitola 13 Zväzok 23 S. 0199  Švédske špeciálne vydanie: Kapitola 13 Zväzok 23 S. 0199

		Pätnásta smernica Komisie 92/86/EHSz 21. októbra 1992prispôsobujúca prílohu II, III, IV, V, VI a VII smernice Rady 76/768/EHS o aproximácii právnych predpisov členských štátov vzťahujúcich sa na kozmetické výrobkyKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou Komisie 92/8/EHS [2], a najmä na jej článok 8 ods. 2,keďže na základe dostupných informácií, určité dočasne povolené farbivá, látky, konzervačné látky a ultrafialové filtre môže byť úplne povolené, kým iné musia byť úplne zakázané alebo povolené na stanovenú obdobie;keďže s cieľom ochrany zdravia ľudí, je potrebné zakázať používanie 1,2-epoxybutánu, CI 15585, stroncium-laktátu, dusičnanu stroncnatého, polykarboxylátu stroncnatého, pramokainu, 4-etoxy-1,3-fenyléndiamínu a jeho solí, 2,4-diaminofenyletanolu a jeho solí, katecholu, pyrogalolu, nitrózoamínov a dialkanolamínov;keďže na základe posledných vedeckých a technických výskumov, používanie chloridu stroncnatého, octanu stroncnatého, dialkanolamidov mastných kyselín, monoalkanolamínov, trialkanolamínov a hydratovaného kremičitanu horečnatého môže byť povolené ak sú splnené určité obmedzenia a požiadavky a ak je uvedené povinné zdravotné upozornenie na obale;keďže na základe posledných vedeckých a technických výskumov, 3-jód-2-propinylbutylkarbamát a nátrium-hydroxymetylaminoacetát môžu byť používané ako konzervačné látky v kozmetických výrobkoch do 30. júna 1993, ak sú splnené určité obmedzenia a požiadavky;keďže opatrenia stanovené v tejto smernici sú v súlade so stanoviskom Výboru pre prispôsobenie smerníc o odstraňovaní technických bariér v obchode s kozmetickými výrobkami technickému pokroku,PRIJALA TÚTO SMERNICU:Článok 1Smernica 76/768/EHS sa týmto mení a dopĺňa takto:1. do prílohy II sú pridané tieto referenčné čísla:"400. 1,2-Epoxybután401. Farbivo CI 15585402. Stroncium-laktát (Mliečnan stroncnatý)403. Dusičnan stroncnatý404. Polykarboxylát stroncnatý405. Pramokaín406. 4-Etoxy-1,3-fenyléndiamím a jeho soli407. 2,4-Diaminofenyletanol a jeho soli408. Katechol409. Pyrogalol410. Nitrózoamíny411. Sekundárne dialkanolamíny";2. v prílohe III, časť 1:a) sa pridávajú tieto referenčné čísla:"a | b | c | d | e | f |57 | Hexahydrát chloridu stroncnatého | Zubná pasta | 3,5 % vyjadrené v prepočte na stroncium. V prípade zmesi s inými povolenými zlúčeninami obsahujúcimi stroncium nesmie celkový obsah stroncia prekročiť 3,5 % | | Obsahuje chlorid stroncnatý. Časté používanie u detí sa neodporúča. |58 | Hemihydrát octanu stroncnatého | Zubná pasta | 3,5 % vyjadrené prepočte na stroncium. V prípade zmesi s inými povolenými zlúčeninami obsahujúcimi stroncium nesmie celkový obsah stroncia prekročiť 3,5 % | | Obsahuje chlorid stroncnatý. Časté používanie u detí sa neodporúča |59 | Mastenec: hydrátovaný kremičitan horečnatý | | | | Práškové výrobky: Držte ďalej od nosa a úst detí |60 | Dialkanolamidy mastných kyselín | | Najvyšší prípustný obsah dialkanolamínu: 0,5 % | Nepoužívať s nitrozačnými systémamiNajvyšší prípustný obsah dialkanolamínu: 5 % (týka sa surovín)Najvyšší prípustný obsah N-nitrózodialkanolamínu: 50 μg/kgUschovajte v nádobách neobsahujúcich dusitany | |61 | Monoalkanoamíny | | Najvyšší prípustný obsah dialkanolamínu: 0,5 % | Nepoužívať s nitrozačnými systémamiMinimálna čistota: 99 %Najvyšší prípustný obsah sekundárneho alkanolamínu: 0,5 % (týka sa surovín)Najvyšší prípustný obsah N-nitrózodialkanolamínu: 50 μg/kgUschovajte v nádobách neobsahujúcich dusitany | |62 | Trialkanolamíny | a)nezmývateľný výrobokb)iné výrobky | a)2,5 % | a) b): Nepoužívať s nitrozačnými systémamiMinimálna čistota: 99 %Najvyšší prípustný obsah sekundárneho alkanolamínu: 0,5 % (týka sa surovín)Najvyšší prípustný obsah N-nitrózodialkanol amínu: 50 μg/kgUschovajte v nádobách neobsahujúcich dusitany" | |b) referenčné číslo 20 sa vypúšťa;c) v stĺpci f a) a b) v referenčných číslach 8, 9 a 10 sa vypúšťa "pred použitím odporúčaný test citlivosti";d) referenčné číslo 12 sa nahrádza týmto číslom:"a | b | c | d | e | f |12 | Peroxid vodíka a iné zlúčeniny alebo zmesi, ktoré uvoľňujú peroxid vodíka vrátane peroxidu močoviny a peroxidu zinočnatého | a)Prípravky na starostlivosť o vlasyb)Prípravky na starostlivosť o pokožkuc)Prípravky na spevnenie nechtovd)Výrobky pre orálnu hygienu | 12 % prítomného alebo uvoľneného H2O2 (40 objemových dielov) 4 % prítomného alebo uvoľneného H2O2 2 % prítomného alebo uvoľneného H2O2 0,1 % prítomného alebo uvoľneného H2O2 | | a) b) c): Obsahuje peroxid vodíka. Vyhnite sa kontaktu s očami. Ak sa výrobok dostane do kontaktu s očami okamžite ich vypláchnite" |3. v prílohe III, časť 2, sa vypúšťa referenčné číslo 2;4. v prílohe IV, časť 1:a) sa pridáva toto referenčné číslo:"Indexové číslo farby alebo označenie | Farbivo | Oblasť aplikácie | Iné obmedzenia a požiadavky |1 | 2 | 3 | 4 |26100 | Červená | | | × | | Kritéria čistoty: anilín ≤ 0,2 % 2-naftol ≤ 0,2 % 4-aminoazobenzén () ≤ 0,1 % 1-(fenyldiazenyl)-2-naftol ≤ 3 % 1-[2-(fenyldiazenyl)fenyldiazenyl]naftalén-2-ol ≤ 2 %"; |b) zápis v stĺpci "iné obmedzenia a požiadavky" sa pri indexových číslach farieb CI 73900 a CI 74180 vypúšťa "pozri prílohu IV, časť 2";5. v prílohe IV, časť 2, sa vypúšťajú farbivá CI 26100, CI 73900, CI 74180, CI 15585 a Rozpúšťadlo žltá 98;6. v prílohe V sa referenčné číslo 5 nahrádza týmto zápisom:"5. Stroncium a jeho zlúčeniny, s výnimkou stroncium-laktátu, dusičnanu stroncnatého a polykarboxylátu stroncnatého nachádzajúcich sa v prílohe II, sulfid stroncnatý, chlorid stroncnatý a octan stroncnatý za podmienok stanovených v prílohe III, časť 1, a komplexy, pigmenty a soli farbív obsahujúcich stroncium nachádzajúcich sa pri odkaze (3) v prílohe IV, časť 1.";7. v prílohe VI, časť 1:a) pri referenčnom čísle 36 sa obmedzenie "nepoužívať vo výrobkoch na ochranu proti slnečnému žiareniu" nahrádza za "nepoužívať vo výrobkoch na ochranu proti slnečnému žiareniu ak koncentrácia prekračuje 0,025 %";b) sa pridáva táto látka:"a | b | c | d | e |47 | 1,6-bis(4-karbamimidoylfenoxy)-n-hexán (hexamidín) a jeho soli (vrátane izetionátu a 4-hydroxybenzoátu) (+) | 0,1 %"; | | |8. v prílohe VI, časť 2:a) pri referenčných číslach 2, 21, 26, 27 sa dátum "30. 6. 1992" nahrádza dátumom "30. 6. 1993";b) pri referenčnom čísle 28 sa dátum "31. 12. 1992" nahrádza dátumom "30. 6. 1993";c) referenčné číslo 20 sa vypúšťa;d) referenčné číslo 15 sa nahrádza týmto zápisom:"a | b | c | d | e | f |15 | Diizobutyl-fenoxy-etoxy-etyl(dimetyl)benzylamónium-chlorid (benzetónium-chlorid) | 0,1 % | Iba pre dezodoranty, výrobky na starostlivosť o vlasy a výrobky používané po holení. Zakázané vo výrobkoch, ktoré sa dostávajú do kontaktu s membránami sliznice | | 30. 6. 1993"; |e) referenčné číslo 16 sa nahrádza takto:"a | b | c | d | e | f |16 | (C8-C18)alkyl(dimetyl)benzylamónium-chlorid, bromid a sacharinát (+) (benzalkónium-chlorid, bromid a sacharinát) | 0,1 % | | | 30. 6. 1993"; |f) sa pridáva toto referenčné číslo:"a | b | c | d | e | f |29 | 3-jód-2-propinylbutylkarbamát | 0,1 % | | | 30. 6. 1993 |30 | Nátrium-hydroxymetylaminoacetát | 0,1 % | | | 30. 6. 1993". |9. v prílohe VII, časť 2:a) sa vypúšťajú tieto referenčné čísla: 1, 4 a 16;b) pri referenčných číslach: 2, 5, 6, 12, 13, 17, 24, 25, 26, 28, 29, 31 a 32 sa dátum "30. 6. 1992" nahrádza dátumom "30. 6. 1993".Článok 21. Bez toho aby boli porušené dátumy referované v článku 1, členské štáty vykonajú všetky nevyhnutné opatrenia, aby bolo zabezpečené pre látky uvedené v článku 1, s účinnosťou od 1. júla 1993, že žiadni výrobcovia a dovozcovia patriaci do spoločenstva neumiestnia na trh výrobky, ktoré nie sú v súlade s požiadavkami tejto smernice.2. Členské štáty vykonajú nutné opatrenia aby zabezpečili, že výrobky uvedené v ods. 1 obsahujúce látky uvedené v článku 1 sa nebudú po 1. júli 1994 predávať alebo iným spôsobom ponúkať konečnému spotrebiteľovi, ak nie sú v súlade s požiadavkami tejto smernice.Článok 31. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 1993. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4Táto smernica je adresovaná členským štátom.V Bruseli 21. októbra 1992Za KomisiuKarel Van Miertčlen Komisie[1] Ú. v. ES L 262, 27.9.1976, s. 169.[2] Ú. v. ES L 70, 17.3.1992, s. 23.--------------------------------------------------


title: Smernica Európskeho parlamentu a Rady 2009/66/ES z  13. júla 2009 o riadiacich zariadeniach kolesových poľnohospodárskych alebo lesných traktorov (kodifikované znenie) (Text s významom pre EHP)

text:
               1.8.2009

               SK

               Úradný vestník Európskej únie

               L 201/11

      SMERNICA EURÓPSKEHO PARLAMENTU A RADY 2009/66/ES
   z 13. júla 2009
   o riadiacich zariadeniach kolesových poľnohospodárskych alebo lesných traktorov
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 75/321/EHS z 20. mája 1975 o aproximácii právnych predpisov členských krajín týkajúcich sa riadiacich zariadení kolesových poľnohospodárskych alebo lesných traktorov (3) bola viackrát podstatným spôsobom zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Smernica 75/321/EHS je jednou zo samostatných smerníc typového schvaľovania ES stanoveného smernicou Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov, ktorá bola nahradená smernicou Európskeho parlamentu a Rady 2003/37/ES z 26. mája 2003 o typovom schvaľovaní poľnohospodárskych a lesných traktorov, ich prípojných vozidiel a ťahaných vymeniteľných strojov spolu s ich systémami, komponentmi a samostatnými technickými jednotkami (5), a stanovujú technické požiadavky na dizajn a konštrukciu kolesových poľnohospodárskych a lesných traktorov, čo sa týka ich riadiacich zariadení. Tieto technické požiadavky súvisia s aproximáciou právnych predpisov členských štátov, aby sa umožnilo uplatňovanie systému typového schvaľovania ES, ktoré bolo stanovené smernicou 2003/37/ES, na každý typ traktora. Následne sa ustanovenia stanovené smernicou 2003/37/ES o poľnohospodárskych lesných traktoroch, ich prípojných vozidlách a ťahaných vymeniteľných strojoch spolu s ich systémami, komponentmi a samostatnými technickými jednotkami uplatňujú na túto smernicu.

               (3)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe II časti B,

         PRIJALI TÚTO SMERNICU:
   Článok 1
   1.   „Poľnohospodársky alebo lesný traktor“ je každé motorové vozidlo vybavené kolesami alebo pásmi, ktoré má aspoň dve nápravy, ktorého hlavnou funkciou je ťažná sila a ktoré je špeciálne navrhnuté na ťahanie, tlačenie, nesenie alebo pohon určitých nástrojov, strojov alebo prívesov určených na použitie v poľnohospodárstve alebo lesníctve. Môže byť vybavené na prepravu nákladu a cestujúcich.
   2.   Táto smernica sa vzťahuje iba na traktory definované v odseku 1, ktoré sú vybavené pneumatikami a ich maximálna konštrukčná rýchlosť je 6 až 40 km/h.
   Článok 2
   1.   Členské štáty nemôžu odmietnuť udeliť typové schválenie ES, odmietnuť vydať doklad podľa článku 2 písm. u) smernice 2003/37/ES ani odmietnuť udeliť vnútroštátne typové schválenie typu traktora z dôvodov týkajúcich sa riadiaceho zariadenia, ak toto zariadenie spĺňa požiadavky stanovené v prílohe I.
   2.   Členské štáty nemôžu vydať doklad podľa článku 2 písm. u) smernice 2003/37/ES, pokiaľ ide o typ traktora, ktorý nespĺňa požiadavky tejto smernice.
   Členské štáty môžu odmietnuť udeliť vnútroštátne typové schválenie, pokiaľ ide o typ traktora, ktorý nespĺňa požiadavky tejto smernice.
   Článok 3
   Členský štát nemôže odmietnuť registráciu ani zakázať predaj, uvedenie do prevádzky alebo používanie traktorov z dôvodov týkajúcich sa riadiaceho zariadenia, ak toto zariadenie spĺňa požiadavky stanovené v prílohe I.
   Článok 4
   Zmeny a doplnenia potrebné na prispôsobenie požiadaviek prílohy I technickému pokroku sa prijmú v súlade s postupom uvedeným v článku 20 ods. 3 smernice 2003/37/ES.
   Článok 5
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   Smernica 75/321/EHS zmenená a doplnená smernicami uvedenými v prílohe II časti A sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe II časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe III.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Uplatňuje sa od 1. januára 2010.
   Článok 8
   Táto smernica je určená členským štátom.

      V Bruseli 13. júla 2009

            Za Európsky parlament

            predseda

         H.-G. PÖTTERING

            Za Radu

            predseda

         E. ERLANDSSON

      (1)  Ú. v. EÚ C 161, 13.7.2007, s. 38.

      (2)  Stanovisko Európskeho parlamentu z 19. júna 2007 (Ú. v. EÚ C 146 E, 12.6.2008, s. 73) a rozhodnutie Rady z 22. júna 2009.

      (3)  Ú. v. ES L 147, 9.6.1975, s. 24.

      (4)  Pozri prílohu II časť A.

      (5)  Ú. v. EÚ L 171, 9.7.2003, s. 1.

      PRÍLOHA I
      1.   VYMEDZENIE POJMOV
      1.1.   Riadiace zariadenie

      Pojem „riadiace zariadenie“ predstavuje celé zariadenie, ktorého účelom je meniť smer pohybu traktora.
      Riadiace zariadenie môže obsahovať:

                  —

                  ovládanie riadenia,

                  —

                  mechanizmus riadenia,

                  —

                  riadené kolesá,

                  —

                  tam, kde je to praktické, špeciálne zariadenie vytvárajúce prídavnú alebo nezávislú energiu.

            1.1.1.   Ovládanie riadenia

      Pojem „ovládanie riadenia“ predstavuje tú časť, ktorú priamo ovláda vodič pri riadení traktora.
      1.1.2.   Mechanizmus riadenia

      Pojem „mechanizmus riadenia“ predstavuje všetky prvky medzi ovládaním riadenia a riadenými kolesami s výnimkou špeciálneho zariadenia definovaného v bode 1.1.4. Mechanizmus riadenia môže byť mechanický, hydraulický, pneumatický, elektrický alebo môže byť kombináciou týchto druhov.
      1.1.3.   Riadené kolesá

      Pojem „riadené kolesá“ predstavuje:

                  —

                  kolesá, pri ktorých nastavenie osí možno priamo alebo nepriamo meniť vzhľadom na os traktora s cieľom dosiahnuť zmenu v smere pohybu traktora,

                  —

                  všetky kolesá kĺbových traktorov,

                  —

                  kolesá na tej istej náprave, ktorých rýchlosť možno meniť s cieľom dosiahnuť zmenu v smere pohybu traktora,

            Samostatne vedené vychyľovacie kolesá nie sú riadené kolesá.
      1.1.4.   Špeciálne zariadenie

      Pojem „špeciálne zariadenie“ predstavuje tú časť riadenia, ktorou sa vytvára prídavná alebo nezávislá sila. Prídavnú alebo nezávislú silu možno vytvárať ľubovoľným mechanickým, hydraulickým, pneumatickým alebo elektrickým systémom alebo ľubovoľnou kombináciou týchto systémov (napríklad olejovým čerpadlom, kompresorom, batériou atď.).
      1.2.   Rôzne typy riadiacich zariadení

                  1.2.1.

                  V závislosti od zdroja energie, ktorá je potrebná na vychyľovanie riadených kolies, sú určené nasledujúce typy riadiacich zariadení:

                              1.2.1.1.

                                 Ručné riadenie, v ktorom sa sila potrebná na riadenie vytvára iba silou svalov vodiča;

                              1.2.1.2.

                                 Riadenie s posilňovačom, v ktorom sa sila potrebná na riadenie vytvára tak silou svalov vodiča, ako aj v špeciálnom zariadení spomínanom v bode 1.1.4.
                              Riadiace zariadenie, v ktorom sa sila potrebná na riadenie vytvára za normálnych podmienok iba v špeciálnom zariadení definovanom v bode 1.1.4, ale ktoré v prípade poruchy špeciálneho zariadenia umožňuje, aby sa na riadenie využila sila svalov vodiča, sa považuje za „riadenie s posilňovačom“;

                              1.2.1.3.

                                 Strojové riadenie, v ktorom sa sila potrebná na riadenie vytvára iba v špeciálnom zariadení spomínanom v bode 1.1.4.

            1.3.   Námaha vynaložená na riadenie

      Pojem „námaha vynaložená na riadenie“ predstavuje silu, ktorou vodič pri riadení traktora pôsobí na ovládanie riadenia.
      2.   POŽIADAVKY NA KONŠTRUKCIU, VYBAVENIE A KONTROLY
      2.1.   Všeobecné požiadavky

                  2.1.1.

                  Riadenie musí zabezpečovať ľahké a bezpečné ovládanie traktora a musí vyhovovať podrobným požiadavkám uvedeným v bode 2.2.

            2.2.   Podrobné požiadavky

      2.2.1.   Ovládanie riadenia

                  2.2.1.1.

                  Ovládanie riadenia sa musí dať ľahko používať a uchopiť. Musí byť skonštruované takým spôsobom, aby umožňovalo postupné vychyľovanie. Smer pohybu ovládania riadenia musí zodpovedať žiadanej zmene smeru traktora.

                  2.2.1.2.

                  Námaha vynaložená na riadenie, ktorá sa vyžaduje na dosiahnutie kruhu otáčania s polomerom 12 m, počnúc z priameho smeru vpred, nesmie prekročiť 25 daN. Ak v prípade riadenia s posilňovačom, ktorý nie je spojený s iným zariadením, zlyhá pomocný zdroj energie, požadovaná námaha vynaložená na riadenie nesmie prekročiť 60 daN.

                  2.2.1.3.

                  Kvôli kontrole plnenia požiadavky uvedenej v bode 2.2.1.2 traktor opíše špirálový pohyb pri rýchlosti 10 kilometrov za hodinu, počnúc z priameho smeru vpred, na suchom, plochom povrchu vozovky, ktorý poskytuje dobrú priľnavosť pneumatík. Zaznamená sa námaha vynaložená na ovládanie riadenia do okamihu, keď sa riadenie dostane do polohy zodpovedajúcej začiatku pohybu traktora po kruhu otáčania s polomerom 12 m. Dĺžka trvania tohto manévru (časový interval od okamihu, v ktorom sa prvý raz pohlo ovládaním riadenia, do okamihu, keď ovládanie riadenia dosiahne polohu, v ktorej sa robia merania) nesmie prekročiť päť sekúnd v normálnych prípadoch a osem sekúnd v prípade poruchy špeciálneho zariadenia. Jeden manéver sa musí urobiť doľava a jeden doprava.
                  Na účely skúšky musí byť traktor naložený až po jeho technicky povolenú maximálnu hmotnosť; tlaky v pneumatikách a rozloženie hmotnosti na nápravy musia vyhovovať pokynom výrobcu.

            2.2.2.   Mechanizmus riadenia

                  2.2.2.1.

                  Riadenie nemusí obsahovať ani elektrický, ani plne pneumatický mechanizmus riadenia.

                  2.2.2.2.

                  Mechanizmus riadenia musí byť skonštruovaný tak, aby plnil akékoľvek prevádzkové požiadavky. Musí byť ľahko prístupný pre potreby údržby a kontroly.

                  2.2.2.3.

                  V prípade mechanizmu riadenia, ktorý nie je plne hydraulický, musí byť možné riadiť traktor aj v prípade poruchy hydraulických alebo pneumatických prvkov mechanizmu riadenia.

                  2.2.2.4.

                  Mechanizmus riadenia, ktorý sa ovláda len hydraulicky a má špeciálne zariadenie definované v bode 1.1.4, musí plniť nasledujúce požiadavky:

                              2.2.2.4.1.

                              Celý okruh alebo jeho časť musia byť chránené proti nadmernému tlaku jedným alebo viacerými obmedzovačmi tlaku;

                              2.2.2.4.2.

                              Obmedzovače tlaku musia byť nastavené tak, aby nebol prekročený tlak T rovnajúci sa maximálnemu pracovnému tlaku, ktorý uvádza výrobca;

                              2.2.2.4.3.

                              Charakteristiky a rozmery potrubí musia byť také, aby rúrky odolali štvornásobku tlaku T (povolenému obmedzovačmi tlaku), a musia byť chránené na miestach a usporiadané tak, aby sa nebezpečenstvo poškodenia nárazom alebo rušivým zásahom zmenšilo na minimum a aby bolo možné považovať nebezpečenstvo poškodenia trením za zanedbateľné.

            2.2.3.   Riadené kolesá

                  2.2.3.1.

                  Všetky kolesá môžu byť riadené.

            2.2.4.   Špeciálne zariadenie

                  2.2.4.1.

                  Špeciálne zariadenie definované v bode 1.1.4, používané v typoch riadenia spomínaných v bodoch 1.2.1.2 a 1.2.1.3, je prijateľné za nasledujúcich okolností:

                              2.2.4.1.1.

                              Ak je traktor vybavený, musí byť možné riadiť ho aj v prípade poruchy riadením s posilňovačom podľa definície v bode 1.2.1.2 špeciálneho zariadenia, ako sa už uviedlo v bode 2.2.1.2. Ak riadenie s posilňovačom nemá vlastný zdroj energie, musí byť vybavené zásobníkom energie. Tento zásobník energie možno nahradiť autonómnym zariadením zabezpečujúcim dodávku energie riadeniu, ktoré má prednosť pred inými systémami, ktoré sú pripojené k spoločnému zdroju energie. Bez toho, aby boli dotknuté ustanovenia smernice Rady 76/432/EHS zo 6. apríla 1976 o aproximácii právnych predpisov členských štátov týkajúcich sa brzdových zariadení kolesových poľnohospodárskych alebo lesných traktorov (1) týkajúce sa bŕzd, ak je medzi hydraulickým mechanizmom riadenia a hydraulickým brzdovým systémom hydraulická väzba a ak sa oba systémy napájajú z toho istého zdroja energie, nesmie v prípade zlyhania oboch systémov sila potrebná na uvedenie mechanizmu riadenia do činnosti presiahnuť 40 daN. Ak je zdrojom energie stlačený vzduch, zásobník vzduchu musí byť chránený spätným ventilom.
                              Tam, kde energiu na riadenie za normálnych okolností dodáva iba špeciálne zariadenie definované v bode 1.1.4, musí byť riadenie s prídavnou energiou vybavené takým zariadením, ktoré v prípade, že pri poruche špeciálneho zariadenia prekročí námaha vynaložená na riadenie 25 daN, musí vydať viditeľným alebo zvukovým signálom výstrahu o vzniku takejto poruchy.

                              2.2.4.1.2.

                              Ak je traktor vybavený servoriadením definovaným v bode 1.2.1.3 a ak má toto zariadenie len hydraulický prevod, musí byť v prípade, že toto osobitné zariadenie alebo motor zlyhajú, možné vykonať s pomocou osobitného prídavného zariadenia dva manévre určené v bode 2.2.1.3. Tým špeciálnym prídavným zariadením môže byť zásobník stlačeného vzduchu alebo plynu. Olejové čerpadlo alebo kompresor možno použiť ako špeciálne prídavné zariadenie, ak sa toto zariadenie poháňa otáčaním kolies traktora a ak ho nemožno odpojiť od kolies. V prípade poruchy špeciálneho zariadenia musí byť vizuálnym alebo zvukovým signálom daná výstraha o vzniku takejto poruchy;

                                          2.2.4.1.2.1.

                                          Ak je špeciálne zariadenie pneumatické, musí byť vybavené zásobníkom stlačeného vzduchu chráneným spätným ventilom. Objem zásobníka stlačeného vzduchu sa musí vypočítať tak, aby bolo možné urobiť prinajmenšom sedem úplných otáčok (od jedného uzavretia po druhé uzavretie), kým tlak v zásobníku klesne na polovicu hodnoty pracovného tlaku; skúška sa musí vykonať tak, že riadené kolesá sú bez kontaktu so zemou.

         (1)  Ú. v. ES L 122, 8.5.1976, s. 1.

      PRÍLOHA II
      ČASŤ A

         Zrušená smernica v znení neskorších zmien a doplnení

         (v zmysle článku 6)

                  Smernica Rady 75/321/EHS
                  (Ú. v. ES L 147, 9.6.1975, s. 24).

                  Smernica Rady 82/890/EHS
                  (Ú. v. ES L 378, 31.12.1982, s. 45).

                  Iba pokiaľ ide o odkazy na smernicu 75/321/EHS v článku 1 ods. 1.

                  Smernica Komisie 88/411/EHS
                  (Ú. v. ES L 200, 26.7.1988, s. 30).

                  Smernica Európskeho parlamentu a Rady 97/54/ES
                  (Ú. v. ES L 277, 10.10.1997, s. 24).

                  Iba pokiaľ ide o odkazy na smernicu 75/321/EHS v prvej zarážke článku 1.

                  Smernica Komisie 98/39/ES
                  (Ú. v. ES L 170, 16.6.1998, s. 15).

            ČASŤ B

         Lehoty na transpozíciu do vnútroštátneho práva a uplatňovanie

         (v zmysle článku 6)

                  Smernica

                  Lehota na transpozíciu

                  Dátum uplatňovania

                  75/321/EHS

                  22. november 1976

                  —

                  82/890/EHS

                  22. jún 1984

                  —

                  88/411/EHS

                  30. september 1988 (1)

                  —

                  97/54/ES

                  22. september 1998

                  23. september 1998

                  98/39/ES

                  30. apríl 1999 (2)

                  —

         (1)  Podľa článku 2 smernice 88/411/EHS:

         „1.   Od 1. októbra 1988 členské štáty nesmú:

                     —

                     odmietnuť, pokiaľ ide o typ traktora, udeliť typové schválenie EHS, odmietnuť vydať dokument podľa poslednej zarážky článku 10 ods. 1 smernice 74/150/EHS alebo odmietnuť udeliť vnútroštátne typové schválenie, alebo

                     —

                     zakázať uvedenie traktorov do prevádzky,

               ak mechanizmus riadenia toho typu traktora alebo traktorov je v súlade s ustanoveniami tejto smernice.
         2.   Od 1. októbra 1989 členské štáty

                     —

                     nevydajú dokument podľa poslednej zarážky článku 10 ods. 1 smernice 74/150/EHS pre typ traktora, ktorého mechanizmus riadenia nie je v súlade s ustanoveniami tejto smernice,

                     —

                     môžu odmietnuť udeliť vnútroštátne typové schválenie pre typ traktora, ktorého mechanizmus nie je v súlade s ustanoveniami tejto smernice.“

         (2)  Podľa článku 2 smernice 98/39/ES:

         „1.   Od 1. mája 1999 členské štáty nesmú:

                     —

                     odmietnuť pre typ traktora udeliť typové schválenie ES, odmietnuť vydať doklad podľa tretej zarážky článku 10 ods. 1 smernice Rady 74/150/EHS alebo odmietnuť udeliť vnútroštátne typové schválenie, alebo

                     —

                     zakázať uvedenie traktorov do prevádzky,

               ak tieto traktory plnia požiadavky smernice 75/321/EHS v znení tejto smernice
         2.   Od 1. októbra 1999 členské štáty

                     —

                     nesmú vydať dokument podľa tretej zarážky článku 10 ods. 1 smernice 74/150/EHS pre akýkoľvek typ traktora, ktorý neplní požiadavky smernice 75/321/EHS v znení tejto smernice,

                     —

                     môžu odmietnuť udeliť vnútroštátne typové schválenie pre typ traktora, ktorý neplní požiadavky smernice 75/321/EHS v znení tejto smernice.“

      PRÍLOHA III

         Tabuľka zhody

                  Smernica 75/321/EHS

                  Smernica 98/39/ES

                  Táto smernica

                  článok 1

                  článok 1

                  článok 2

                  článok 2

                  články 3 a 4

                  články 3 a 4

                  článok 5 ods. 1

                  —

                  článok 5 ods. 2

                  článok 5

                  —

                  článok 6

                  —

                  článok 7

                  článok 6

                  článok 8

                  príloha

                  príloha I

                  —

                  príloha II

                  —

                  príloha III


title: Smernica Komisie 2004/86/ES z 5. júla 2004, ktorá na účely prispôsobenia sa technickému pokroku mení a dopĺňa smernicu Rady 93/93/EHS o hmotnostiach a rozmeroch dvojkolesových alebo trojkolesových motorových vozidiel

text:
               7.7.2004

               SK

               Úradný vestník Európskej únie

               L 236/12

         SMERNICA KOMISIE 2004/86/ES
   z 5. júla 2004,
   ktorá na účely prispôsobenia sa technickému pokroku mení a dopĺňa smernicu Rady 93/93/EHS o hmotnostiach a rozmeroch dvojkolesových alebo trojkolesových motorových vozidiel
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 93/93/EHS z 29. októbra 1993 o hmotnostiach a rozmeroch dvojkolesových alebo trojkolesových motorových vozidiel (1), najmä na jej článok 3,
   so zreteľom na smernicu Európskeho parlamentu a Rady 2002/24/ES z 18. marca 2002 týkajúcu sa typového schvaľovania dvojkolesových alebo trojkolesových motorových vozidiel a na zrušenie smernice Rady 92/61/EHS (2), najmä na jej článok 17,
   keďže:

               (1)

               Smernica 93/93/EHS je jednou z osobitných smerníc v súvislosti s postupom typového schvaľovania Spoločenstva podľa smernice 2002/24/ES. Ustanovenia smernice 2002/24/ES týkajúce sa systémov, komponentov a jednotlivých technických jednotiek pre vozidlá preto platia aj pre smernicu 93/93/EHS.

               (2)

               Na to, aby sa umožnilo správne fungovanie systému úplného typového schvaľovania, je potrebné vysvetliť a doplniť niektoré požiadavky v smernici 93/93/EHS.

               (3)

               V tomto zmysle je potrebné uviesť, že hmotnosti vymeniteľných nadstavieb pre štvorkolky kategórií L6e a L7e, určené na prepravu tovaru, treba považovať za časť nákladu namiesto toho, aby sa zarátavali do pohotovostnej hmotnosti vozidla.

               (4)

               Treba príslušným spôsobom zmeniť a doplniť smernicu 93/93/EHS.

               (5)

               Rozmery uvedené v tejto smernici sú v súlade s názorom Výboru pre prispôsobenie sa technickému pokroku vytvoreného podľa článku 13 smernice Rady 70/156/EHS (3).

         PRIJALA TÚTO SMERNICU:
   Článok 1
   Príloha k smernici 93/93/EHS sa mení a dopĺňa prílohou k tejto smernici.
   Článok 2
   1.   S účinnosťou od 1. januára 2005 v prípade dvojkolesových alebo trojkolesových motorových vozidiel hmotnosti a rozmery vyhovujú požiadavkám smernice 93/93/EHS v zmysle úpravy uvedenej smernice touto smernicou, členské štáty EÚ nebudú z dôvodov týkajúcich sa hmotností a rozmerov:

               a)

               odmietať pre takéto vozidlo poskytnutie typového schválenia ES alebo schválenia národného typu, ani

               b)

               zakazovať registráciu, predaj alebo zaradenie takéhoto vozidla do prevádzky.

         2.   S účinnosťou od 1. júla 2005, ak sa požiadavky smernice 93/93/EHS, ako boli upravené touto smernicou, nesplnia pre ktorýkoľvek nový typ dvojkolesových alebo trojkolesových motorových vozidiel z dôvodu jeho hmotnosti alebo rozmerov, členské štáty EÚ odmietnu poskytnutie typového schválenia ES.
   Článok 3
   1.   Členské štáty uvedú do platnosti zákony, nariadenia a administratívne ustanovenia potrebné na dodržiavanie tejto smernice najneskôr do 31. decembra 2004. Ďalej oznámia Komisii text týchto ustanovení a korelačnú tabuľku medzi týmito ustanoveniami a touto smernicou.
   Keď členské štáty EÚ tieto opatrenia prijmú, opatrenia budú obsahovať odkazy na túto smernicu alebo budú doplnené takýmto odkazom pri svojom úradnom zverejnení. Členské štáty EÚ určia, ako sa takýto odkaz má uskutočniť.
   2.   Členské štáty EÚ oznámia Komisii hlavné ustanovenia národného zákona, ktorý prijímajú v oblasti, na ktorú sa vzťahuje táto smernica.
   Článok 4
   Táto smernica nadobúda účinnosť v dvadsiaty deň po uverejnení v Úradnom vestníku Európskej únie.
   Článok 5
   Táto smernica je adresovaná členským štátom.

      V Bruseli 5. júla 2004

            Za Komisiu

         Erkki LIIKANEN

            člen Komisie

      (1)  Ú. v. ES L 311, 14.12.1993, s. 76. Smernica zmenená a doplnená smernicou Komisie 2001/78/ES (Ú. v. ES L 285, 29.10.2001, s. 1).

      (2)  Ú. v. ES L 124, 9.5.2002, s. 1. Smernica naposledy zmenená a doplnená smernicou Komisie 2003/77/ES (Ú. v. EÚ L 211, 21.8.2003, s. 24).

      (3)  Ú. v. ES L 42, 23.2.1970, s. 1. Smernica naposledy zmenená a doplnená smernicou Komisie 2001/116/ES (Ú. v. ES L 18, 21.1.2002, s. 1).

      PRÍLOHA
      Bod 1.5. prílohy k smernici 93/93/EHS sa nahradzuje nasledujúcim spôsobom:

         1.5.   pohotovostná hmotnosť znamená hmotnosť vozidla pripraveného na normálne použitie a vybaveného nasledovne:

                     —

                     dodatočné vybavenie potrebné iba na normálne použitie, ktoré prichádza do úvahy,

                     —

                     kompletné elektrické vybavenie vrátane zariadení na osvetlenie a svetelnú signalizáciu dodávané výrobcom,

                     —

                     nástroje a zariadenia vyžadované predpismi, podľa ktorých sa meria pohotovostná hmotnosť vozidla,

                     —

                     primerané objemy tekutín na zabezpečenie správnej činnosti všetkých častí vozidla.

               1.5.1.   V prípade vozidiel kategórií L6e a L7e určených na dopravu tovaru a riešených na vybavenie vymeniteľnými nadstavbami celková hmotnosť týchto nadstavieb nebude zohľadnená pri výpočte pohotovostnej hmotnosti, ale sa bude považovať za súčasť nákladu.
         V tomto prípade budú splnené nasledujúce dodatočné podmienky:

                     a)

                     základný typ vozidla (podvozok), na ktorý sa majú vyššie uvedené nadstavby namontovať, bude spĺňať všetky predpisy stanovené pre kategóriu L6e a L7e štvorkolky na dopravu tovaru (vrátane limitu 350 kg pohotovostnej hmotnosti pre kategóriu vozidiel L6e a limitu 550 kg pohotovostnej hmotnosti pre kategóriu vozidiel L7e);

                     b)

                     nadstavba sa považuje za vymeniteľnú, ak sa dá jednoducho odstrániť z podvozku bez použitia nástrojov;

                     c)

                     čo sa týka nadstavby, výrobca vozidla poskytne v informačnom dokumente, ktorého vzor sa uvádza v prílohe II k smernici 2002/24/CE, maximálne povolené rozmery, hmotnosť, hraničné hodnoty pre polohu ťažiska a výkres s pozíciami upevňovacích zariadení.

            Poznámka: Palivo a zmes palivo/olej sa nezapočítavajú do merania, ale komponenty ako napríklad kyselina do batérie, hydraulická kvapalina, chladiaca kvapalina a motorový olej sa musia započítať.“.


title: Smernica Komisie 2008/5/ES z  30. januára 2008 o povinnom uvádzaní podrobných údajov v označení určitých potravín okrem tých, ktoré ustanovuje smernica Európskeho parlamentu a Rady 2000/13/ES (kodifikované znenie) (Text s významom pre EHP )

text:
               31.1.2008

               SK

               Úradný vestník Európskej únie

               L 27/12

      SMERNICA KOMISIE 2008/5/ES
   z 30. januára 2008
   o povinnom uvádzaní podrobných údajov v označení určitých potravín okrem tých, ktoré ustanovuje smernica Európskeho parlamentu a Rady 2000/13/ES
   (Text s významom pre EHP)
   (kodifikované znenie)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín (1), a najmä na jej článok 4 ods. 2,
   so zreteľom na smernicu Európskeho parlamentu a Rady 94/35/ES z 30. júna 1994 o sladidlách používaných v potravinách (2), a najmä na jej článok 6,
   keďže:

               (1)

               Smernica Komisie 94/54/ES z 18. novembra 1994, ktorá sa týka povinného uvádzania podrobných údajov v označení určitých potravín okrem tých, ktoré ustanovuje smernica Rady 79/112/EHS (3), bola opakovane podstatným spôsobom zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Aby sa zabezpečilo, že spotrebitelia dostávajú príslušné informácie, je potrebné pri určitých potravinách zabezpečiť povinné uvádzanie podrobných údajov okrem tých, ktoré sú stanovené v článku 3 smernice 2000/13/ES.

               (3)

               Baliarenské plyny používané pri balení určitých potravín sa nepovažujú za zložky na účely článku 6 ods. 1 smernice 2000/13/ES, a preto nie sú zahrnuté do zoznamu zložiek v označení výrobku.

               (4)

               Spotrebitelia by však mali byť informovaní o použití týchto plynov vzhľadom na to, že na základe týchto informácií pochopia, prečo potraviny, ktoré si kúpili, majú dlhšiu trvanlivosť než podobné výrobky balené iným spôsobom.

               (5)

               Vzhľadom na poskytovanie príslušných (primeraných) informácií spotrebiteľovi by označenie potravín so sladidlami malo obsahovať aj podrobné informácie o použitých sladidlách.

               (6)

               Okrem toho by sa v označení potravín obsahujúcich určité kategórie sladidiel mali uvádzať upozornenia.

               (7)

               Rovnako je nevyhnutné uviesť na označení jasné informácie, ktoré umožnia spotrebiteľovi zistiť prítomnosť kyseliny glycyrhizinovej alebo jej amónnej soli v cukrovinkách a nápojoch. V prípade vysokého obsahu kyseliny glycyrhizinovej alebo jej amónnej soli v takýchto výrobkoch by spotrebitelia, a najmä ľudia s vysokým krvným tlakom, mali byť popritom informovaní o tom, že sa majú vyhýbať nadmernej konzumácii. S cieľom zabezpečiť, aby spotrebitelia dobre porozumeli takýmto informáciám, mal by sa prednostne používať termín „sladké drievko“.

               (8)

               Opatrenia upravené v tejto smernici sú v súlade so stanoviskom Stáleho výboru pre potravinový reťazec a zdravie zvierat.

               (9)

               Táto smernica by sa nemala dotýkať povinností členských štátov týkajúcich sa lehôt na transpozíciu tých smerníc do vnútroštátneho práva, ktoré sú uvedené v prílohe II časti B,

         PRIJALA TÚTO SMERNICU:
   Článok 1
   Bez toho, aby sa to dotklo ustanovení článku 3 smernice 2000/13/ES, označenia potravín, uvedené v prílohe I k tejto smernici, zahŕňajú ďalšie podrobné údaje, ktoré sú stanovené v tejto prílohe.
   Článok 2
   Smernica 94/54/ES, zmenená a doplnená smernicami uvedenými v prílohe II časti A, sa zrušuje bez vplyvu na povinnosti členských štátov týkajúce sa lehôt na transpozíciu tých smerníc do vnútroštátneho práva, ktoré sú uvedené v prílohe II časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe III.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. januára 2008

            Za Komisiu

            predseda

         José Manuel BARROSO

      (1)  Ú. v. ES L 109, 6.5.2000, s. 29. Smernica naposledy zmenená a doplnená smernicou Komisie 2007/68/ES (Ú. v. EÚ L 310, 28.11.2007, s. 11).

      (2)  Ú. v. ES L 237, 10.9.1994, s. 3. Smernica naposledy zmenená a doplnená smernicou 2006/52/ES (Ú. v. EÚ L 204, 26.7.2006, s. 10).

      (3)  Ú. v. ES L 300, 23.11.1994, s. 14. Smernica naposledy zmenená a doplnená smernicou 2004/77/ES (Ú. v. EÚ L 162, 30.4.2004, s. 76).

      (4)  Pozri prílohu II časť A.

      PRÍLOHA I
      Zoznam potravín, pri ktorých označenie musí obsahovať jeden alebo niekoľko ďalších podrobných údajov

                  Druh alebo kategória potravín

                  Podrobné údaje

                  Potraviny, ktorých trvanlivosť bola predĺžená pomocou baliarenských plynov povolených podľa smernice Rady 89/107/EHS (1)

                  „Balené v ochrannej atmosfére.“

                  Potraviny obsahujúce sladidlo alebo sladidlá povolené v zmysle smernice 94/35/ES

                  „Obsahuje sladidlo/sladidlá.“
                  Tieto podrobné údaje sú uvedené spolu s názvom výrobku, pod ktorým sa predáva tak, ako to ustanovuje článok 5 smernice 2000/13/ES.

                  Potraviny obsahujúce aj pridaný cukor, cukry a sladidlá alebo len sladidlá povolené smernicou 94/35/ES

                  „Obsahuje cukor (cukry) alebo sladidlo (sladidlá).“
                  Tieto podrobné údaje sú uvedené spolu s názvom výrobku, pod ktorým sa predáva tak, ako to ustanovuje článok 5 smernice 2000/13/ES.

                  Potraviny obsahujúce aspartam

                  „Obsahuje fenylalanín.“

                  Potraviny obsahujúce viac ako 10 % pridaných polyalkoholov

                  „,Nadmerná konzumácia môže mať laxatívne účinky.“

                  Cukrovinky alebo nápoje obsahujúce kyselinu glycyrhizinovú alebo jej amónnu soľ v dôsledku pridania látky (látok), ako napríklad rastlina sladké drievko Glycyrrhiza glabra, v koncentrácii 100 mg/kg alebo 10 mg/l, alebo vyššej

                  Výraz obsahuje sladké drievko sa vloží hneď za zoznam prísad, pokiaľ termín „sladké drievko“ už nie je zahrnutý do zoznamu prísad alebo obsiahnutý v názve, pod ktorým sa daný výrobok predáva. Ak neexistuje zoznam prísad, údaje sa uvedú vedľa názvu, pod ktorým sa výrobok predáva.

                  Cukrovinky alebo nápoje obsahujúce kyselinu glycyrhizinovú alebo jej amónnu soľ v dôsledku pridania látky (látok) ako napríklad rastlina sladké drievko Glycyrrhiza glabra v koncentrácii 4 g/kg alebo vyššej

                  Po zozname prísad sa musí pridať táto informácia: „Obsahuje sladké drievko – ľudia s vysokým krvným tlakom by sa mali vyhýbať nadmernej konzumácii.“ Ak nie je uvedený zoznam prísad, údaje sa uvedú vedľa názvu, pod ktorým sa výrobok predáva.

                  Nápoje, ktoré obsahujú kyselinu glycyrhizinovú alebo je amónnu soľ v dôsledku pridania látky (látok) ako napríklad rastlina sladké drievko Glycyrrhiza glabra v koncentrácii 50 mg/l alebo vyššej alebo v koncentrácii 300 mg/l alebo vyššej, v prípade nápojov s obsahom viac ako 1,2 % objemových alkoholu (2).

                  Po zozname prísad sa musí pridať táto informácia: „Obsahuje sladké drievko – ľudia s vysokým krvným tlakom by sa mali vyhýbať nadmernej konzumácii.“ Ak nie je uvedený zoznam prísad, údaje sa uvedú vedľa názvu, pod ktorým sa výrobok predáva.

         (1)  Ú. v. ES L 40, 11.2.1989, s. 27.

         (2)  Táto hodnota sa uplatňuje na výrobky, ktoré sú navrhované na bezprostrednú spotrebu alebo ktoré sú rekonštituované podľa pokynov výrobcov.

      PRÍLOHA II
      ČASŤ A
      Zrušená smernica so zoznamom neskorších zmien a doplnení

         (v zmysle článku 2)

                  Smernica Komisie 94/54/ES

                  (Ú. v. ES L 300, 23.11.1994, s. 14)

                  Smernica Rady 96/21/ES

                  (Ú. v. ES L 88, 5.4.1996, s. 5)

                  Smernica Komisie 2004/77/ES

                  (Ú. v. EÚ L 162, 30.4.2004, s. 76)

            ČASŤ B
      Zoznam lehôt na transpozíciu do vnútroštátneho práva

         (v zmysle článku 2)

                  Smernica

                  Lehota na transpozíciu

                  94/54/ES

                  30. jún 1995 (1)

                  96/21/ES

                  30. jún 1996 (2)

                  2004/77/ES

                  20. máj 2005 (3)

         (1)  V súlade s článkom 2 prvým pododsekom smernice 94/54/ES:

         „V prípade potreby členské štáty do 30. júna 1995 zmenia a doplnia svoje zákony, iné právne predpisy a správne opatrenia tak, aby:

                     —

                     najneskôr do 1. júla 1995 povolili obchod s výrobkami, ktoré sú v súlade s touto smernicou,

                     —

                     s účinnosťou od 1. januára 1997 zakázali obchod s výrobkami, ktoré nie sú v súlade s touto smernicou, ale obchod s výrobkami umiestnenými na trh alebo označenými pred týmto termínom, ktoré nie sú v súlade s touto smernicou, môže pokračovať až do vyčerpania zásob.“

         (2)  V súlade s článkom 2 prvým pododsekom smernice 96/21/ES:

         „Členské štáty v prípade potreby do 1. júla 1996 zmenia alebo doplnia svoje zákony, iné právne predpisy a správne opatrenia tak, aby:

                     —

                     najneskôr do 1. júla 1996 povolili obchod s výrobkami, ktoré sú v súlade s touto smernicou,

                     —

                     od 1. júla 1997 zakázali obchod s výrobkami, ktoré nie sú v súlade s touto smernicou. Výrobky umiestnené na trh alebo označené pred týmto termínom, ktoré nie sú v súlade s touto smernicou, sa môžu však predávať až do vyčerpania zásob.“

         (3)  V súlade s článkom 2 smernice 2004/77/ES:

         „1.   Členské štáty povolia obchodovanie s výrobkami, ktoré sú v súlade s touto smernicou, najneskôr od 20. mája 2005.
         2.   Členské štáty zakážu obchodovanie s výrobkami, ktoré nie sú v súlade s touto smernicou, najneskôr od 20. mája 2006.
         Výrobky, ktoré nie sú v súlade s touto smernicou a ktoré boli označené pred 20. májom 2006, však musia byť schválené až do vyčerpania zásob.“

      PRÍLOHA III
      Tabuľka zhody

                  Smernica 94/54/ES

                  Táto smernica

                  Článok 1

                  Článok 1

                  Článok 2

                  —

                  —

                  Článok 2

                  Článok 3

                  Článok 3

                  —

                  Článok 4

                  Príloha

                  Príloha I

                  —

                  Príloha II

                  —

                  Príloha III